རང་རེའི་བོད་མིའི་འདུ་ཤེས་ཁྲོད་ཆབ་སྲིད་ནི་ཆོས་བཞིན་སྐྱོང་དགོས་པ་ཞིག་ཏུ་མཐོང་ནས་ཡོད་ཅིང་།ཆབ་སྲིད་པ་ཞིག་ཡིན་ན་དྲང་བཞག་བདེན་པ་འཛིན་མཁན་གྱི་མི་སྣ་ཞིག་ཡིན་ལོས་དགོས་སྙམ་པ་དེས་དོན་ལྔ་སྣོད་དྲུག་ལ་བག་ཆགས་ཅི་བས་འཐུག་པ་ཞིག་འཇོག་ཡོད་སྟབས་དཀའ་ངལ་མང་པོ་ཞིག་རང་བཞིན་གྱིས་འདྲུ་ནས་ཡོང་གི་ཡོད།ད་ཡོད་ནུབ་ཕྱོགས་ཀྱི་སྤྱི་ཚོགས་ན་ངེད་ཅག་ལྟར་མ་ཡིན་པར་རང་ལ་ཁེ་ཕན་སྐྲུན་ཅིང་གཞན་ལ་གྱོང་ཁ་སྤྲོད་པ་ཐུབ་པ་ཞིག་བྱུང་ན་ཆབ་སྲིད་པ་ལེགས་པོ་ཞིག་ལ་བརྩི་བཞིན་པའང་གསལ་པོ་ཡིན་སྟེ།ད་ལོའི་ཨ་མེ་རི་ཀའི་འོས་འདེམས་དེ་ལས་ཀྱང་ཁ་གསལ་ཆགས་ཡོད།